Йоанн Брадач

Йоанн Брадач,  Bradács János, *14. фебруар 1732, Торискы, окрес Левоча Мадярске кральовство — , Мукачово, Мадярске кральовство — первый епископ самостойной Мукачовской грекокатолицкой епархии, сполоченскый и просвѣтный дѣятель.Федір КовачПавло Роберт Маґочій
 Биография 
 Штудии 
Учив ся в Спишской Капитулѣ, в Левочи, в богословской йезуитской колегии в Трнавѣ; вступив до василианского монашого чину, а 30. септембра 1755 быв высвяченый на священика и зачав службу в парохии Росвигово (днесь часть Мукачова) и як професор Мукачовской богословской школы. 
 Вѣденьска мисия  
Йоанн Брадач быв непот тогдышного генералного викаря Мукачовской грекокатолицкой епархии, Михаила Мануила Ольшавского, а сама епархия была под юрисдикциов римокатолицкого архиепископа в Ягерѣ. В року 1764 Брадача послали до Вѣдня з «дипломатичнов мисиов», жебы перед владов империи обстойовав юридичне одокремлѣня  Мукачовской епархии. В той мисии помогав му бывшый йезуит, радник Марии Терезии  и директор императорской библиотекы Словак Адам Франтишек Коллар, што написав роботу «Основны припоминкы ку походжѣню, розвою и удомашнѣню Русинох в Мадярщинѣ»,  Humillium promemoria de ortu, progressu et in Hungaria incolatu gentis Ruthenicae. В року 1765  просив императрицю охранити епархию од Ягера, и Мария Терезия заказала Ягерской архиепископской канцеларни мѣшати ся до внуторных дѣл Мукачовской епархии. По смерти Ольшавского Йоанн Брадач быв именованый Мариев Терезиев его наступником.Сергій Федака 27. януара 1768 Папа Климент XIII. утвердив го за генералного викаря Мукачовской грекокатолицкой епархии 
 Епископска служба 
Авшак мукачовскый архиерей, понеже епархия не была самостойнов, не годен быв ся титуловати епископом, а лем викарем латинского епископа Ягера. Наконець, аж 19. септембра 1771, на налѣганя императрицѣ Марии Терезии, Папа Климент XIV. буллов Eximia regalium principum выдѣлив Мукачовску епархию яко самостойну грекокатолицку епархию под митрополичов юрисдикциов естергомского архибискупа и примаса Мадярской Католицкой Церкви,Володимир Фенич а 23. септембра 1771 окремым Апостолскым заряджѣньом конфирмовав (затвердив) Йоанна Брадача ей епископом.

В року 1770 во Вѣдню Йоанн Брадач выдав Букварь или руководїє хотящимъ оучитися письмены руско-славенскими книгъ. Букварь быв складеный подля киевскых взорох. Литературознатель Олекса Мишанич указовав, же оригинал того букваря быв выданьом Киево-Печерской лавры. В Украинѣ тот букварь не заховав ся. Цензоры там узрѣли схизму и Брадач быв заскарженый зоз «проявох симпатий ку православию». Мария-Терезия дала спалити цѣлый наклад Букваря, в цѣлом свѣтѣ ся заховали доднесь лем три екземплары, а з того еден в Пражском Народном музею. Брадач быв обвиненый з невѣрности Римскому престолу, бо вѣрник «з читаня такого роду книг буде гледати вѣру в Москвѣ», и мусѣв унижено публично скласти клятву «сповѣдѣ вѣры». 

На тот час юрисдикция мукачовского епископа росширьовала ся на 10 жуп: Шариш, Земплин, Абов, Боршод, Саболч, Унг, Берег, Угоча, Сатмар и Мараморош; неодовга до них ся додали ещи три: Спиш, Гемер и Торна. Наступно в ходѣ истории з Мукачовской епархии ся выокремили 16 новых епархий. Епископ Йоанн створив в Мукачовѣ конзисторию, порадный орган з архидиаконох, розметаных по цѣлой епархии.

 Жерела и одказы 
 Федір Ковач: Іван Брадач // с.53.
 Павло Роберт Маґочій: Брадач, Іоанн (Bradacs Ioannes) // сс. 68–69.


 Референции 

Катеґорія:Русиньскы єпіскопы
Катеґорія:Грекокатолицкы епископы